CELEX: 31983L0002
Language: el
Date: 1982-12-30 00:00:00
Title: Οδηγία 83/2/ΕΟΚ του Συμβουλίου της 30ής Δεκεμβρίου 1982 για την παραχωρούμενη στη Δανία παρέκκλιση από τους κανόνες που διέπουν το φόρο κύκλου εργασιών και τον ειδικό φόρο καταναλώσεως στο πλαίσιο της διεθνούς κυκλοφορίας ταξιδιωτών

Avis juridique important

|

31983L0002

Οδηγία 83/2/ΕΟΚ του Συμβουλίου της 30ής Δεκεμβρίου 1982 για την παραχωρούμενη στη Δανία παρέκκλιση από τους κανόνες που διέπουν το φόρο κύκλου εργασιών και τον ειδικό φόρο καταναλώσεως στο πλαίσιο της διεθνούς κυκλοφορίας ταξιδιωτών  

Επίσημη Εφημερίδα αριθ. L 012 της 14/01/1983 σ. 0048 - 0049

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 30ής Δεκεμβρίου 1982  για την παραχωρούμενη στη Δανία παρέκκλιση από τους κανόνες που διέπουν το φόρο κύκλου εργασιών και τον ειδικό φόρο καταναλώσεως στο πλαίσιο της διεθνούς κυκλοφορίας ταξιδιωτών  (83/2/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 99 και 100,  την πρόταση της Επιτροπής,  Εκτιμώντας:  ότι κατ' εφαρμογή του άρθρου 133 της πράξεως προσχωρήσεως του 1972 και του παραρτήματος VII, τμήμα V παράγραφος 1 υπό α) αυτής, παραχωρήθηκε στη Δανία παρέκκλιση από την εφαρμογή ορισμένων διατάξεων της οδηγίας 69/169/ΕΟΚ του Συμβουλίου της 28ης Μαΐου 1969 περί εναρμονίσεως των νομοθετικών, κανονιστικών και διοικητικών διατάξεων σχετικά με την απαλλαγή από το φόρο κύκλου εργασιών και τον ειδικό φόρο καταναλώσεως που εισπράττονται κατά την εισαγωγή, στο πλαίσιο της διεθνούς κυκλοφορίας ταξιδιωτών (1), όπως τροποποιήθηκε τελευταία απο την οδηγία 82/443/ΕΟΚ (2)· ότι η παρέκκλιση αυτή παρατάθηκε τελευταία από την οδηγία 77/800/ΕΟΚ (3), που εκδόθηκε δυνάμει των διατάξεων του παραρτήματος VII, τμήμα V παράγραφος 1 υπό γ) της εν λόγω πράξεως προσχωρήσεως· ότι η δανική κυβέρνηση ζήτησε να επωφεληθεί από μια συμπληρωματική προθεσμία προκειμένου να εφαρμόσει το εναρμονισμένο καθεστώς της οδηγίας 69/169/ΕΟΚ·  ότι το φορολογικό σύστημα που εφαρμόζεται σήμερα στη Δανία δεν επέτρεψε ακόμα την πλήρη εφαρμογή τέτοιου είδους κανόνων στη Δανία χωρίς τον κίνδυνο σοβαρών οικονομικών επιπτώσεων·  ότι, επομένως, πρέπει να επιτραπεί προσωρινά στη Δανία να διατηρήσει το καθεστώς παρεκκλίσεως το οποίο έχει· ότι, πάντως, για να διευκολυνθεί η προσαρμογή, θα πρέπει να προβλεφθεί η προοδευτική προσαρμογή αυτών των ρυθμίσεων προς τους εναρμονισμένους κοινοτικούς κανόνες,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  1. Κατά παρέκκλιση από την οδηγία 69/169/ΕΟΚ, η Δανία έχει το δικαίωμα, όσον αφορά την ατέλεια των εισαγωγών προϊόντων καπνού, οινοπνευματωδών ποτών (αποσταγμένα ποτά και οινοπνευματώδη ποτά με βαθμό οινοπνεύματος μεγαλύτερο από 22 % vol) και ζύθου, να εφαρμόζει τα ακόλουθα ποσοτικά όρια, όταν τα εμπορεύματα αυτά εισάγονται από ταξιδιώτες που κατοικούν στη Δανία, μετά από παραμονή σε άλλη χώρα:  - εως τις 31 Δεκεμβρίου 1985, όταν η παραμονή δεν υπερβαίνει τις 48 ώρες, και  - από την 1η Ιανουαρίου 1986 έως τις 31 Δεκεμβρίου 1987, όταν η παραμονή δεν υπερβαίνει τις 24 ώρες:  1.2.3.4.5.6 //   //   //   //   //   //   //   // Έως  31 Δεκεμβρίου  1983  // Από  1 Ιανουαρίου  έως  31 Δεκεμβρίου  1984  // Από  1 Ιανουαρίου  έως  31 Δεκεμβρίου  1985  // Από  1 Ιανουαρίου  έως  31 Δεκεμβρίου  1986  // Από  1 Ιανουαρίου  έως  31 Δεκεμβρίου  1987  //   //   //   //   //   //   // Τσιγάρα  // 60  // 60  // 140  // 200  // 240  // ή  //   //   //   //   //  // Σιγαρίλλος  (πούρα με μέγιστο βάρος 3 γρ)  // 40  // 50  // 60  // -  // -  // η  //   //   //   //   //   // Πούρα  // 30  // 40  // 50  // -  // -  // η  //   //   //   //   //   // Καπνός πίπας όταν τα μόρια του καπνού έχουν ελάχιστο πλάτος 1,5 χιλιοστά  // 200 γρ  // 250 γρ  // 300 γρ  // -  // -  // Άλλου είδους καπνός πίπας  (καλύτερης ποιότητας)  // 100 γρ  // 100 γρ  // 200 γρ  // 250 γρ  // 300 γρ  // Αποσταγμένα ποτά και οινοπνευματώδη ποτά με βαθμό οινοπνεύματος μεγαλύτερο από 22 % vol  // μηδέν  // μηδέν  // 0,35 λίτρα  // 0,35 λίτρα  // 0,7 λίτρα  // Ζύθος  // 2 λίτρα  // 4 λίτρα  // 6 λίτρα  // -  // -  //   //   //  2. Όταν ο ταξιδιώτης επιστρέφει μετά από παραμονή σε μια τρίτη χώρα, οι απαλλαγές δεν μπορούν σε καμιά περίπτωση να υπερβαίνουν αυτές που προβλέπονται στο άρθρο 4 παράγραφος 1 στήλη Ι της οδηγίας 69/169/ΕΟΚ.  Άρθρο 2  Η Δανία ανακοινώνει στην Επιτροπή το κείμενο των διατάξεων που θεσπίζει για να συμμορφωθεί προς την παρούσα οδηγία.  Άρθρο 3  Η παρούσα οδηγία απευθύνεται στο Βασίλειο της Δανίας.  Έγινε στις Βρυξέλλες, στις 30 Δεκεμβρίου 1982.  Για το Συμβούλιο  Ο Πρόεδρος  O. MOELLER  //   //   //  (1) ΕΕ αριθ. L 133 της 4. 6. 1969, σ. 6.  (2) ΕΕ αριθ. L 206 της 14. 7. 1982, σ. 35.  (3) ΕΕ αριθ. L 336 της 27. 12. 1977, σ. 21.